‘આજે ઓડીશન છે, નર્વસ નહીં થવાનું… બી કૂલ…’ રીતુનો છેલ્લી મિનિટની શિખામણનો મારો એક સરખો ચાલુ હતો. : ‘કાસ્ટિંગ ડિરેક્ટર મહેર મારી દોસ્ત છે, પણ અહીં દોસ્તીબોસ્તી કંઈ ન ચાલે, અહીં તો માત્ર કામ બોલશે. બહુ મોટું બેનર છે, પણ સમયના વહેણમાં તો ભલભલા ચમરબંધી ઝીરો થઇ જાય છે એવું જ આ લોકોનું છે. એક મોટો જુગાર ખેલવો છે, પણ જોઈએ એટલું ફાઈનાન્સ નથી. હીરો માટે કદાચ મોટું નામ લેશે પણ હિરોઈનમાં પૈસા બચાવી લેશે. નવો ચહેરો લોન્ચ કર્યો એમ કરીને… આ બધી ટ્રેડ સિક્રેટ કહેવાય, પણ આપણાં માટે એ તક… સમજી?’